**31.08.2022.(1)**

**E-pasta nosaukums**

Par inventarizāciju

**E-pasta teksts**

Nacionālais veselības dienests (turpmāk – Dienests) Informē, ka e-veselības portālā ir iespējams izrakstīt un atprečot medicīniskās ierīces. Atprečotās medicīnisko ierīču īpašās e-receptes tiks ielādētas Vadības informācijas sistēmā, tāpat kā kompensējamo zāļu īpašās e-receptes.

Gadījumā, ja tehnisku iemeslu dēļ, medicīniskās ierīces nav iespējams izrakstīt e-veselības portālā, tad ārstniecības persona tās izraksta īpašajā papīra receptē. Ārstniecības persona īpašo papīra recepti izsniedz pacientam, kurš recepti atprečo aptiekā. Pēc receptes atprečošanas aptieka īpašo papīra recepti ievada Vadības informācijas sistēmā.

Medicīnisko ierīču izrakstīšanas kārtība (izraksta parastajā e-receptē norādot īpašās papīra receptes numuru, ko aptieka pēc tam ievada VIS), kāda bija atļauta epidemioloģisku apsvērumu dēļ, šobrīd vairs NAV pieļaujama.

Vienlaicīgi informējam, ka Dienests ir uzsācis darbu, lai nodrošinātu iespēju M saraksta zāles izrakstīt e-veselības portālā īpašajā e-receptē, taču šobrīd M saraksta zāles ir jāizraksta īpašajās papīra receptēs. M saraksta zāļu izrakstīšanas kārtība (izraksta parastajā e-receptē norādot īpašās papīra receptes numuru, ko aptieka pēc tam ievada VIS), kāda bija atļauta epidemioloģisku apsvērumu dēļ, šobrīd vairs NAV pieļaujama.

Vēstulei pievienotas instrukcijas ārstiem medicīnisko ierīču recepšu izrakstīšanai e-veselības portālā

